CELEX: 32006R1609
Language: sl
Date: 2006-10-27 00:00:00
Title: Uredba Komisije (ES) št. 1609/2006 z dne 27. oktobra 2006 o odobritvi dajanja v promet začetnih formul za dojenčke na osnovi hidrolizatov beljakovine sirotke iz beljakovine kravjega mleka za obdobje dveh let   (Besedilo velja za EGP)

28.10.2006   
            
            
               SL
            
            
               Uradni list Evropske unije
            
            
               L 299/9
            
         
      UREDBA KOMISIJE (ES) št. 1609/2006
   z dne 27. oktobra 2006
   o odobritvi dajanja v promet začetnih formul za dojenčke na osnovi hidrolizatov beljakovine sirotke iz beljakovine kravjega mleka za obdobje dveh let
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/398/EGS z dne 3. maja 1989 o približevanju zakonodaje držav članic, ki se nanaša na živila za posebne prehranske namene (1) in zlasti člena 4(1a) Direktive,
   po posvetovanju z Evropsko agencijo za varnost hrane,
   ob upoštevanju naslednjega:
   
               (1)
            
            
               Direktiva 89/398/EGS se nanaša na živila za posebne prehranske namene. Posebni predpisi, ki se uporabljajo za nekatere skupine živil za posebne prehranske namene, so določeni s posebnimi direktivami.
            
         
               (2)
            
            
               Direktiva Komisije 91/321/EGS z dne 14. maja 1991 o začetnih in nadaljevalnih formulah za dojenčke (2) je posebna direktiva, sprejeta v skladu z Direktivo 89/398/EGS. Direktiva 91/321/EGS določa zahteve glede sestave formul za dojenčke.
            
         
               (3)
            
            
               Komisija je prejela prošnjo za dajanje v promet inovativne začetne formule za dojenčke na osnovi hidrolizatov beljakovine sirotke iz kravjega mleka z vsebnostjo beljakovin, manjšo od najmanjše vrednosti 0,56 g beljakovin/100 kJ (2,25 g beljakovin/100 kcal), kakor je določeno v točki 2.2 Priloge I k Direktivi 91/321/EGS.
            
         
               (4)
            
            
               Dne 5. oktobra 2005 je Evropska agencija za varnost hrane dala mnenje (3). Po tem mnenju je začetna formula za dojenčke na osnovi hidrolizatov beljakovine sirotke iz kravjega mleka z vsebnostjo beljakovin najmanj 0,47 g/100 kJ (1,9 g/100 kcal) varna in primerna za uporabo kot edini vir prehrane dojenčkov.
            
         
               (5)
            
            
               Zato je treba za dveletno obdobje do spremembe Direktive 91/321/EGS dovoliti trženje te začetne formule za dojenčke.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Z odstopanjem od člena 2 in člena 4(1) Direktive 91/321/EGS se dajanje v promet začetnih formul za dojenčke na osnovi hidrolizatov beljakovine sirotke iz kravjega mleka, kot je določeno v Prilogi k tej uredbi, dovoli za dveletno obdobje od datuma sprejetja te uredbe.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. oktobra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 186, 30.6.1989, str. 27. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      (2)  UL L 175, 4.7.1991, str. 35. Direktiva, kakor je bila nazadnje spremenjena z Direktivo 2003/14/ES (UL L 41, 14.2.2003, str. 37).
   
      (3)  EFSA Journal [Bilten EFSA] (2005) 280, 1–16.
   
      PRILOGA
      Specifikacije vira beljakovin, predelave in kakovosti beljakovin, ki se uporabljajo za proizvodnjo začetne formule za dojenčke na osnovi hidrolizatov beljakovine sirotke iz beljakovin kravjega mleka
      (1)   Vsebnost beljakovin
      Vsebnost beljakovin = vsebnost dušika × 6,25
      
                  Najmanj
               
               
                  Največ
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            (2)   Vir beljakovin
      Demineralizirana beljakovina sladke sirotke iz kravjega mleka po encimskem obarjanju kazeinov s himozinom, ki vsebuje:
      
                  (a)
               
               
                  63 % izolata beljakovine sirotke brez kazeino-glikomakropeptida, ki vsebuje najmanj 95 % beljakovin v suhi snovi, beljakovinsko denaturacijo, manjšo od 70 %, in največ 3 % pepela; ter
               
            
                  (b)
               
               
                  37 % koncentrata beljakovine sladke sirotke, ki vsebuje najmanj 87 % beljakovin v suhi snovi, beljakovinsko denaturacijo, manjšo od 70 %, in največ 3,5 % pepela.
               
            (3)   Predelava beljakovin
      Dvofazni postopek hidrolize z uporabo tripsina in fazo toplotne obdelave (od 3 do 10 minut na 80 do 100 °C) med obema fazama hidrolize.
      (4)   Kakovost beljakovin
      Esencialne in polesencialne aminokisline v materinem mleku, kakor je določeno v Prilogi V k Direktivi 91/321/EGS.